recursal/SuperWikiNEXT-32B huggingface dataset:
ناصرہ زبیری ایک پاکستانی شاعر اور صحافی ہیں۔

### ابتدائی زندگی اور کیریئر

ناصرہ زبیری ایک ادبی خاندانی پس منظر سے تعلق رکھتی ہیں ، انھوں نے ابتدائی تعلیم اپنے آبائی شہر لاہور سے حاصل کی اور پنجاب یونیورسٹی سے معاشیات میں ماسٹر ڈگری حاصل کی۔  انھوں نے اپنے کیریئر کا آغاز 1988 میں بزنس ریکارڈر کے رپورٹر کے طور پر کیا ، جو پاکستان کا پہلا بزنس روزنامہ ہے۔ بعد میں انھیں سینئر رپورٹر کے عہدے پر ترقی دی گئی جہاں انھوں نے نوے کی دہائی کے آخر تک خدمات انجام دیں۔ انھوں نے پاکستانی پارلیمنٹ کے ایوان بالا اور ایوان زیریں سے متعلق معاشی امور کو کوریج کرنے کے بارے میں خبروں کا احاطہ کیا۔ انھوں نے 1990 کی دہائی میں اپنی شاعری کا پہلا مجموعہ شگون شائع کیا۔ 
ناصرہ زبیری نے 1999 میں الیکٹرانک میڈیا میں چلی گئیں۔ ابتدا میں ، انھوں نے پی ٹی وی ورلڈ کے لیے بزنس ریویو تیار اور ہدایت کی۔  پھر 2002 میں ، جنگ گروپ آف پبلیکیشنز نے جیو ٹی وی کا آغاز کیا۔ ناصرہ جیو ٹی وی کی لانچنگ ٹیم کا حصہ تھیں اور جلد ہی انھوں بزنس ایڈیٹر کے عہدے پر ترقی دے دی گئی۔ 
جب ریکارڈر ٹیلی وژن نیٹ ورک نے آج ٹی وی کو لانچ کرنے کا منصوبہ بنایا۔ وہ اس منصوبے کی رہنمائی کے لیے منتخب ہوئیں انھوں نے وہاں کنٹرولر نیوز اور کرنٹ افیئر کی حیثیت سے خدمات انجام دیں اور کچھ ہی عرصے میں ، نئے بنائے گئے چینل کو قابل بنادیا کہ وہ دوسرے اعلی نیوز چینلز کا مقابلہ کرسکیں۔ ان کی رہنمائی میں ، اس نیوز چینل کی بلوچستان صورت حال اور 2005 کے زلزلے کے بارے میں خصوصی کوریج کو بین الاقوامی سطح پر پزیرائی ملی۔

### کتابیں

ناصرہ زبیری نے 9 دسمبر 2012 کو اپنی دوسری کتاب "کانچ کا چراغ" کا آغاز کیا - س کتا کی رونمائی کی تقریب کراچی آرٹس کونسل میں منعقد ہوئی جہاں میڈیا کے بہت سے بڑے نام موجود تھے۔ 
اپنی کتاب میں ، ناصرہ زبیری نے ایک عام انسان کے نقطہ نظر کی تصویر کشی کرتے ہوئے زندگی پر تبصرے کیے ہیں ۔ ان کا ناول بنیادی طور پر ان کی زندگی کے تجربات کی عکاسی ہے جو نہایت دل کو چھونے والے انداز میں محفوظ کیا گیا ہے۔   مئی 2017 میں ، ناصرہ زبیری نے کراچی پریس کلب میں اپنی شاعری کی ایک اور کتاب 'تیسرا قدم' کے عنوان سے شائع کی اس کتا کی رونمائی کی تقریب میں بہت سارے صحافی شریک تھے۔ صحافی انورشعور نے اپنی تقریر میں بتایا کہ پیرزادہ قاسم ، احمد ندیم قاسمی ، احمد فراز اور محمد علی صدیقی جیسی مشہور پاکستانی ادبی شخصیات نے ناصرہ زبیری کی شاعری کی تعریف کی ہے۔

حوالہ جات
---------

1. 1 2 3 4 5 6 7  Wasim Karim (11 December 2012)۔ "Nasira Zuberi launches book 'Kaanch Ka Chiragh'"۔ Business Recorder (newspaper)۔ اخذ شدہ بتاریخ 23 اگست 2018
2. 1 2  Fifth World Urdu Conference ends at Karachi Arts Council (Nasira Zuberi's book launch) (website is in Urdu language) BBC News (Urdu Service), Published 10 December 2012, Retrieved 23 August 2018
3. 1 2  Alize Ahmed (10 December 2012)۔ "Nasira Zuberi unveils second book 'Kaanch Ka Chiragh'"۔ Aaj News (TV news website)۔ 24 اگست 2018 میں اصل سے آرکائیو شدہ۔ اخذ شدہ بتاریخ 23 اگست 2018  الوسيط `|url-status=` تم تجاهله (معاونت)
شجاعلپور ایک شہر اور بلدیہ ہے جو بھارت کے صوبہ مدھیہ پردیش کے شاجا پور ضلع سے منسلک ہے

شجاعلپور کا بانی
----------------

شیر شاہ سوری کی طرف سے سارنگ پور کے حکمراں شجاع خان نے{جو باز بہادر کا باپ تھا} اس قصبہ کو آباد کیا بعض مورخین کہتے ہیں کہ یہ اس نے اپنی فوجی چھاونی بنائی تھیپھر اس پر اس کے لڑکے باز بہادر کی حکمرانی رہی ، یہاں تک مغل شہنشاہ اکبر نے مالوہ کو فتح کر لیا ، تو پھر یہ مغلیہ سلطنت کے قبضہ میں چلا گیا 1705ء میں اورنگ زیب کی وفات کے بعد اس پرخود مختار حکومتوں کا قبضہ ہو گیا۔

شجاعلپور پر سردار دوست محمد خاں کی حکومت
----------------------------------------

سردار دوست محمد خاں بانی ریاست بھوپال {1121ھ-1153} نے جب مغربی پرگنوں کو فتح کیا تو شجاعلپور پر بجے رام کی حکمرانی تھی ، اچھاور ، سیہور ، غیاث پور اور آشٹہمیں سردار کی بہادری دیکھ کر بجے رام نے خود ہی شجاعلپور ان کے حوالہ کر دیا، پھر بجے رام کو دوست محمد نے اپنی سرکار کا میر منشی بنا لیا اور شجاعلپور ریاست بھوپال کی عمل داری میں رہا، نواب جہانگیر محمد خاں کے دور میں ان کے ایک درباری شاعر واصل علی شجاعلپوری بھی تھے

سندھیا، مرہٹوں اور پنڈاریوں کی حکومت
------------------------------------

پھر ایک عرصہ بعد شجاعلپور سندھیا حکومت کی عملد اری میں آگیا اس کے ایک راجکمار نے یہیں وفات پائی ،کچھ وقت اندور کے مرہٹہ ہلکر حکمرانوں کے ماتحت بھی رہا، سندھیا حکومت کے دوران امیر خاں نے جو جسونت راو ہلکر اور پھر سندھیا کا حلیف رہاکریم خاں کی درخواست پر اسے اپنے ہمراہیوں میں شامل کر لیا اس دوران کہ دولت راو سندھیا اور امیر خاں سرحد پر جنگ کرنے میں مصروف تھے ، کریم خاں نے شجاعلپور پر قبضہ کرلیا1804ء میں جب سندھیا جنگ سے واپس آیاتو اس نے کریم خاں کو بیرسہ اور شجاعلپور پر حکمرانی کی  منظوری دے کر نواب کے خطاب سے نوازا،1805ء میں سندھیا اور ہلکر دونوں کی عدم موجودگی میں اس نے آشٹہ ، سیہور ، اچھاور اور [[سارنگ پور]] اور شاہجہاں پور{شاجاپور} فتح کرلئے ، پھر سندھیا نے اسے حیلہ سے گرفتار کردیابعد میں ان پرگنوں سے فرار ہو گیاایک زمانہ تک یہ حکومت گوالیار کی عملداری میں رہا پھر ریاست بھوپال کی عملداری میں آگیا یہاں تک کہ ریاست انڈین یونین میں ضم ہو گئی تو یہ بھی مدھیہ پردیش کےشاجاپور ضلع کی ایک تحصیل کے طور پر آج تک برقرار ہے۔

حوالہ جات
---------

1. ↑
2. ↑  تاریخ فرشتہ
3. ↑  مالوہ کی کہانی تاریخ کی زبانی:115
4. ↑  تاریخ ریست بھوپال
5. ↑  نواب شاہ جہاں بیگم از رضیہ حامد
6. ↑  تاریخ وسط ہند
**شیخ منجھن شطاری کمال پوری**، عالم اور صالح بزرگ تھے ، متورع اور فقیہ تھے ، امر بالمعروف اور نہی عن المنکر میں شدت سے کام لیتے اور سختی سے لوگوں کو نیکی کی تلقین کرتے اور برائی سے روکتے تھے۔

نسب
---

شاہ منجھن شطاری آپ عبد اللہ ابن قاضی خیر الدین کے فرزند ہیں ، آپ کے پدری دادا خلاصۃ العلما٫ قاضی تاج الدین نحوی  ہیں، جو شیخ محمود زندہ پوش قرشی عشقی کی نسل سے ہیں ، جن کی خانقاہ اسلامی شہر بلخ میں تھی ۔

اجداد کی ہندوستان آمد
---------------------

جس زمانہ میں قاضی شہاب الدین اور قاضی فخر الدین کا فیض ہندوستان میں جاری تھا ، اس زمانہ میں قاضی تاج الدین نحوی بلخ سے بنگال آئے تھے اور دار الحکومت لکھنوتی میں قیام فرمایا ،اور مادری دادا زبدۃ السادات قاضی سما٫ الدین دہلوی ہیں ، جو فتوی نویسی کے عالی منصب پر سرفراز اور قتلغ خاں کے لقب سے مشرف تھے۔

شاہ غوث الاولیا٫ کی خدمت میں
----------------------------

آپ کے پیر بیعت تاج العرفا٫ سید تاج الدین بخاری ہیں ، شاہ منجھن کو حضور غوث الاولیا٫ حضرت غوث گوالیاری کی خدمت میں سفارش کرکے پیش کیا ، اس مدت میں آپ نے جواہر خمسہ حضرت پیر صاحب کی خدمت میں رہ کر پڑھی ، خرقہ خاص جو کوہستان چنار کی ریاضت کے وقت حضرت غوث الاولیا٫ پہنے رہتے تھے آپ کو عطاہوا۔

رائسین کی شیخ الاسلامی
----------------------

جس سال شیر خان سوری نے قلعہ رائے سین فتح کرکے اسلام آباد نام رکھا اس سال آپ اپنے وطن لکھنوتی سے رائے سین آئے تھے، ایک مدت تک اس قلعہ کی شیخ الاسلامی و خانقاہ داری کا منصب آپ ہی سے متعلق رہا

قیام سارنگپور اور علوم کا فیضان
-------------------------------

ہنود کے غلبہ پانے کے بعد آپ وہاں سے ترک سکونت کرکے سارنگ پورمالوہ میں چلے آئے اور یہیں مکان بنا لیا، شاہ منجھن خلاصہ علما٫ زمانہ شیخ احمدی کے ہم درس تھے ، تمام علوم متداولہ کا محققانہ درس دیا کرتے تھے ، اتنا بڑا عالم اس زمانہ میں ان اطراف میں نہیں تھا اور کتابیں بھی حادثہ کے سبب لوٹ میں جاتی رہی تھیں ، آپ نے ہر ایک فن میں اپنی ایجاد سے ایک رسالہ مرتب کیا اور طالبان علوم کو ان سے مستفیض فرماتے رہے، جس کے سبب آپ کے قدوم گرامی کی برکت سے سارنگ پور شیراز بن گیا اور بہت سے اہل کمال وہاں کی دانا گیر خاک میں سکونت پزیر ہوئے، 968ھ میں شہنشاہ اکبر نے-جو اپنے ایک باغی امیر ادھم خاں کی سرکوبی کے لیے وہاں آیا ہوا تھا-  تمام اولیا٫ مالوہ کو سارنگ پور میں جمع فرمایا ،اس وقت آپ کا قیام سارنگ پور ہی میں تھا۔

آشٹہ کا  قیام اور وفات
----------------------

جب آپ کا وقت پیری آ پہنچا تو آپ نے خلوت اختیار کی اور قصبہ آشٹہ میں گوشہ نشین ہو گئے ، ربیع الاول 1001ھ میں آپ سارنگ پور آئے اور تمام چھوٹے بڑوں سے معافی تلافی کرکے واپس آشٹہ آگئے، 80 سال کی عمر میں جب  کہ اہل ذکر کے ساتھ جہر فرما رہے تھے جہان فانی کو الوداع کہا

حوالہ جات
---------

1. ↑  نزہۃ الخواطر بحوالہ عاشقیہ
2. ↑  اذکار ابرار
3. ↑  مالوہ کی کہانی تاریخ کی زبانی
4. ↑  گلزار ابرار
5. ↑  گلزار ابرار از غوثی حسن شطاری
پیرس میں گھر کی بنیادی سہولت سے محروم ایک آدمی۔
**حاشیہ پن**، **سماجی حاشیہ پن** (انگریزی: marginalisation) یا سماجی استثنائیت (انگریزی: social exclusion) ایک سماجی عدم مساوات، پچھڑاپن اور سماج مین دستیاب عام فوائد سے محرومی ہے۔ یہ اصطلاح بطور خاص یورپ میں کثیر الاستعمال ہے اور کا آغاز فرانس میں ہوا تھا۔ اس کا مختلف شعبہ جات میں کثرت سے استعمال کیا جاتا ہے، جیسے کہ تعلیم، عمرانیات، نفسیات، سیاست اور معاشیات۔

سماجی حاشیہ پن ایک طریقۂ کار ہے جس میں افراد پر مختلف حقوق، مواقع اور وسائل پر یا تو مکمل روک لگی ہوتی ہے یا پھر انھیں ان تک مکمل رسائی نہیں ملتی، جو عام طور سے سماج کے دوسرے زمروں کے لوگوں کو آسانی سے مہیا ہوتے ہیں۔ یہ وہ سہولتیں ہوتی ہیں جو سماجی یکجہتی کے لیے بنیادی اہمیت رکھتی ہیں اور سماج کے اس حلقے میں انسانی حقوق کے لیے ضروری ہوتے ہیں (مثلًا گھر کی تعمیر یا گھر کی ملکیت، ملازمت، صحت کی دیکھ ریکھ، شہری معاملات میں گفت و شنید، جمہوری شراکت داری اور قانون کی پاسداری) ۔

مزید دیکھیے
-----------

* نسلی امتیاز

حوالہ جات
---------

1. ↑  Silver, Hilary (1994)۔ "Social Exclusion and Social Solidarity: Three Paradigms"۔ انٹر نیشنل لیبر ریویو۔ **133** (5–6): 531–78۔ 23 اگست 2021 میں اصل سے آرکائیو شدہ۔ اخذ شدہ بتاریخ 16 ستمبر 2019  الوسيط `|url-status=` تم تجاهله (معاونت)
2. ↑  Peace, R. 2001. Social exclusion: A concept in need of definition?. Social Policy Journal of New Zealand, pp.17-36.
3. ↑  "About"۔ Institute on Public Safety and Social Justice۔ Adler University
صحافی،ادیب،محقق،مورخ
====================

###### محمدنعیم مرتضیٰ(Muhammad Naeem Murtaza) 4 اپریل 1967ء کو لاہور کے شمالی علاقے سلطان پورہ میں پیدا ہوئے۔1989ء میں بچوں کے اخبارات و رسائل سے لکھنے کی ابتدا کی۔مضامین نویسی کے متعددمقابلوں میں انعامات حاصل کیے. 1991ء میں عملی صحافت کا**آغاز** روزنامہ"سعادت"لاہورسے کیا۔کچھ عرصہ روزنامہ"**آ**فتاب" لاہورسے وابستہ رہے۔1993ء میں روزنامہ"**نوائے وقت**" کے ویکلی "فیملی **میگزین**" سے منسلک **ہوئے۔** یہاں طویل عرصہ خدمات سر انجام دیں۔اس دوران پنجاب یونیورسٹی سے ایم اے تاریخ ، ایم اے اردو اور ایم اے پنجابی(گولڈمیڈل) کی ڈگریاں حاصل کیں۔ **بعد ازاں لاہورسے شروع ہونے والے دبئی کے اخبار** روزنامہ"الشرق" کے میگزین ایڈیٹر رہے۔مانچسٹر کے ماہنامہ "روشن کائنات" کے اعزازی اوورسیز ایڈیٹرہیں۔سہ ماہی "**آرکائیوز**" اور سہ ماہی رسالہ COMBO international بھی شایع کرتے رہے۔ماہنامہ "شمالی لاہور**ٹائمز**" کے بانی مدیر ہیں۔بچوں کے پنجابی زبان کے رسالہ "پکھیرو" میں لکھتے ہیں۔کالم نگاری بھی کرتے ہیں۔ان کی دلچسپی کاموضوع لاہور کی تاریخ ہے۔ان کی پہلی کتاب "نیالاہور" 2004ءمیں منظرعام پر**آئی** ۔اب تک ان کی پانچ کتابیں شایع ہو چکی ہیں۔

تصانیف
------

* واقعات لاہور
* نعیمیات
* نیالاہور
* نمک کاشہر ،کھیوڑہ
* جامع مطالعہ پاکستان

1. ↑
**محمد رمضان عطائی** ڈیرہ غازی خان سے تعلق رکھنے والے ایک شاعر اور ٹیچر تھے۔

نسب
---

محمد رمضان کے والد اللہ داد خان تھے جن کا تعلق ڈیرہ غازی خان کے ترین قبیلے سے تھا۔

نسبت
----

مولانا فیض محمد شاہ جمالی کے مرید اور خواجہ نظام الدین تونسوی کے حلقہ نشین تھے۔ اپنے ایک دوست عطا محمد جسکانی سے گہرے لگا کے باعث عطائی تخلص اختیار کیا۔

رباعی کا معاملہ
---------------

علامہ محمد اقبال نے اپنی مشہور رُباعی آپ کو عطا کی تھی۔ واقعہ کچھ یوں ہے کہ جب آپ نے علامہ صاحب کی رُباعی سُنی تو آپ بے ہوش ہو گئے اور ہوش آنے پر آپ نے علامہ اقبال کو اپنے مکتوب میں رُباعی کی اجازت چاہی کہ یہ رُباعی انھیں سونپ دی جائے تاکہ جب وہ وفات پائیں تو اُن کے ماتھے پر یہ رُباعی لکھ دی جائے۔ علامہ اقبال نے جواباً انھیں اپنے ایک مکتوب مورخہ 19 فروری 1937ء کو رُباعی انھیں عنایت کر دی۔ محمد رمضان عطائی کا انتقال 2 اگست 1968ء کو ڈیرہ غازی خان میں ہوا۔ وہ مشہور رُباعی درج ذیل ہے:

* تُو غنی از ہر دو عالم من فقیر
* روزِ محشر عذر ہائے من پزیر
* ور حسابم را تو بینی نا گزیر
* از نگاہِ مصطفیٰؐ پنہاں بگیر

حوالہ جات
---------

1. ↑  (تحریر و تحقیق: میاں ساجد علی' علامہ اقبال سٹمپ سوسائٹی)
**یولیا پائیویسکا** (بعض اوقات "یولیا پیویسکا" کے نام سے لکھا جاتا ہے) ایک یوکرائنی طبی خاتون کارکن ہے جس نے روس-یوکرین جنگ کے دوران رضاکار ایمبولینس کور "طائرا کے فرشتوں" کی بنیاد رکھی۔ اسے 16 مارچ 2022 ءکو روسی فوجیوں نے پکڑ کر قید کر لیا اور 17 جون 2022 کو رہا کر دیا گیا۔ *نیویارک ٹائمز* کے مطابق وہ بہادری اور قربانی کی علامت بن گئی۔ 

پائیویسکا نے 2013ء میں یورومائیڈن کے احتجاج کے دوران ایک رضاکار اسٹریٹ میڈیسن کے طور پر خدمات انجام دیں، پھر 2014ء سے 2018ء تک ڈونباس میں فرنٹ لائنز پر ٹیکٹیکل میڈیسن ٹرینر کے طور پر خدمات انجام دیں، جہاں انہوں نے "Taira's Angels" کی بنیاد رکھی، جنہیں یوکرین سمیت سینکڑوں جانیں بچانے کا سہرا جاتا ہے۔ عام شہری، یوکرینی فوجی، علیحدگی پسند عسکریت پسند اور روسی فوجی۔ اس نے یوکرین کی فوج میں 2018ء سے 2020ء تک ماریوپول میں ایک فوجی اسپتال کی سربراہ کے طور پر خدمات انجام دیں، جب وہ غیر فعال ہوگئیں لیکن رضاکارانہ طبیب کے طور پر کام کرتی رہیں۔

پائیویسکا نے 2022ء کے اوائل میں ماریوپول کے محاصرے کے دوران ایک باڈی کیمرہ کے ساتھ اپنے کام کی دستاویز کی، اور 15 مارچ 2022ء کو ایک مقامی پولیس افسر اور بین الاقوامی رپورٹرز کی مدد سے ویڈیو کو شہر سے باہر اسمگل کیا۔ اگلے دن، پائیویسکا اور اس کے ایمبولینس ڈرائیور کو روس نے ماریوپول تھیٹر کے فضائی حملے سے فرار ہونے والے ایک زخمی شہری کی مدد کرتے ہوئے پکڑ لیا۔ اس کے بعد سے اسے روسی پروپیگنڈہ ویڈیوز میں استعمال کیا گیا، جس میں اس پر نازیوں کے ساتھ تعلق اور جرائم کا ارتکاب کرنے کا الزام لگایا گیا تھا۔

کیف کی ایک رہائشی، پائیویسکا کی پرورش اس کے دادا نے کی تھی، جو کہ لینن گراڈ کے محاصرے میں لڑے جانے والے سوویت یونین کی دوسری جنگ عظیم کے سابق فوجی تھے۔ جنگ سے پہلے، پائیویسکا نے ایک ڈیزائنر، اکیڈو کوچ، اور رضاکارانہ طبیب کے طور پر کام کیا۔ وہ اکیڈو فیڈریشن "موتوکوکائی-یوکرین" کی صدر تھیں۔ پائیویسکا اپنے ڈیوٹی کے دورے کے دوران زخمی ہو گئی تھی، جس کی وجہ سے دونوں کولہوں کو تبدیل کرنا پڑا اور اسے جزوی معذوری کے ساتھ چھوڑ دیا گیا۔ وہ یوکرین کی 2020ء انویکٹس گیمز ٹیم کی واحد خاتون رکن ہونے والی تھی، جو تیر اندازی اور تیراکی میں حصہ لے رہی تھی، لیکن اس کی گرفتاری نے اسے اپریل 2022ء میں دوبارہ شیڈول گیمز میں حصہ لینے سے روک دیا۔ پائیویسکا کی بیٹی نے ان کی جگہ مقابلہ کیا اور تیر اندازی میں کانسی کا تمغہ جیتا۔

مزید دیکھیے
-----------

100 خواتین (بی بی سی)

حوالہ جات
---------

1. ↑
پانی میں دوڑ لگاناوزن اٹھانے کی تربیت

  

**ورزش** (انگریزی: Exercise) کسی بھی جسمانی سرگرمی کو کہا جاتا ہے جو جسمانی تندرستی کو بڑھا سکتی ہے یا اسے بر قرار رکھ سکتی ہے جس سے مجموعی صحت اور تندرستی بنی رہے۔

  

ورزش کئی وجہوں سے کی جاتی ہے، جیسے کہ بڑھت اور طاقت کو ٹھیک کرنا، عمر کا اضافہ روکنے، بازو بڑھانے، دل کی شریانوں کے نظام کو درست کرنے، کھلاڑیوں کے ہنر کو پختہ کرنے، وزن گھٹانے یا بر قرار رکھنے، صحت کو ٹھیک کرنے اور تفریح کے لیے۔ کئی افراد کھلے کی ورزش کو ترجیح دیتے ہیں، جہاں وہ گروہوں کی شکل میں جمع ہوتے ہیں، ملنساری بڑھاتے ہیں اور خوشحالی میں اضافہ کر سکتے ہیں۔

صحت کے فوائد کے معاملے میں کتنی ورزش درکار ہے، یہ اس بات پر منحصر ہے کہ مقصد کیا ہے، کس قسم کی ورزش کی کوشش کی جا رہی ہے اور کرنے والے کی عمر کیا ہے۔ یہاں تک کہ کم سے کم ورزش بھی کسی بھی قسم کی ورزش نہیں کرنے سے بہتر ہے۔

صحت مند رہنے کے لیے پیسے خرچ کرنا ضروری نہیں ہے۔ جسم کو چُست رکھنے اور ذہن کی کارکردگی بڑھانے کے لیے روزمرہ زندگی میں تھوڑی سی ورزش کا وقت نکالنا بے حد ضروری ہے۔ روزانہ آدھا گھنٹہ دوڑنے سے فشار خون میں کمی آتی ہے جس سے دِل کی بیماری ہونے کا امکان کم ہوتا ہے۔ روزانہ چلنے اور آدھا گھنٹہ دوڑنے سے نہ صرف دِل صحیح طریقے سے کام کرتا ہے بلکہ اِس سے آپ كے پیروں كے پٹھے بھی مضبوط ہوتے ہیں جس سے ہڈیاں ضعیفی میں بھی نہیں ٹوٹتی اور مضبوط رہتی ہیں۔ اگر آپ کو دوڑنے كے لیے ٹریک یا کورس مل جائے تو زیادہ بہتر ہے کیونکہ اس سے آپ كے جسم کا ربط وضبط اور توازن بہتر ہوتا ہے۔ جو لوگ پہاڑوں کے اطراف روزانہ چلتے ہیں ان کا باہر اونچی نیچی سطح پر چلنے سے جسمانی توازن اور مضبوط ہو جاتا ہے۔

مزید دیکھیے
-----------

* صحت

حوالہ جات
---------

1. ↑  A Kylasov، S Gavrov (2011)۔ Diversity Of Sport: non-destructive evaluation۔ Paris: UNESCO: Encyclopedia of Life Support Systems۔ صفحہ: 462–91۔ ISBN 978-5-89317-227-0
2. ↑  "7 great reasons why exercise matters"۔ Mayo Clinic (بزبان انگریزی)۔ اخذ شدہ بتاریخ 02 نومبر 2018
3. ↑  Kristine Bergstrom، Toby Muse، Michelle Tsai، Sebastian Strangio۔ "Fitness for Foreigners"۔ Slate Magazine۔ Slate Magazine۔ اخذ شدہ بتاریخ 5 دسمبر 2016  تحقق من التاريخ في: `|access-date=` (معاونت)
4. ↑  "Exercise"۔ UK NHS Live Well (بزبان انگریزی)۔ 2018-04-26۔ اخذ شدہ بتاریخ 13 نومبر 2019  الوسيط `|url-status=` تم تجاهله (معاونت)
5. ↑  ورزش: جسم اور دماغ کی صحت کے لیے ضروری[*مردہ ربط*]
**پروفیسر جیلانی کامران** (پیدائش: 24 اگست، 1926ء- وفات: 22 فروری، 2003ء) پاکستان سے تعلق رکھنے والے اردو کے ممتاز شاعر، محقق، نقاد اور انگریزی کے پروفیسر ایمریطس تھے۔

حالات زندگی
-----------

پروفیسر جیلانی کامران 24 اگست، 1926ء کو پونچھ، ریاست جموں و کشمیر، برطانوی ہندوستان میں پیدا ہوئے۔ انھوں نے گورنمنٹ کالج لاہور سے انگریزی ادب میں ایم اے اور 1957ء میں ایڈنبرگ یونیورسٹی سے ایم اے (آنرز) کی ڈگری حاصل کی۔

ملازمت
------

جیلانی کامران 1957ء میں گورنمنٹ کالج لاہور سے بطور انگریزی استاد وابستہ ہوئے۔ اسی کالج میں 1971ء سے 1973ء تک وائس پرنسپل مقرر ہوئے۔1973ء سے 1975ء تک گورنمنٹ کالج اصغر مال راولپنڈی میں پرنسپل کے عہدے پر فائض رہے۔ 1979ء سے 1989ء تک ایف سی کالج لاہور میں شعبۂ انگریزی کے صدر اور پھر 1999ء میں **پروفیسر ایمریطس** مقرر ہوئے۔

ادبی خدمات
----------

جیلانی کامران کے شعری مجموعوں میں **استانزے، نقش کف پا، چھوٹی بڑی نظمیں اور نظمیں، دستاویز** اور **جیلانی کامران کی نظمیں** اور نثری کتب میں **تنقید کا نیا پس منظر، نئی نظم کے تقاضے، غالب کی تنقیدی شخصیت، نظریہ پاکستان کا ادبی و فکری مطالعہ، اقبال اور ہمارا عہد، لاہورکی گواہی، قائد اعظم اور آزادی کی تحریک، ہمارا ادبی و فکری سفر، امیر خسرو کا صوفیانہ مسلک** اور **ادب کے مخفی اشارے** شامل ہیں۔

تصانیف
------

### شعری مجموعے

* استانزے
* نقش کف پا
* چھوٹی بڑی نظمیں
* اور نظمیں
* دستاویز
* جیلانی کامران کی نظمیں

### نثری کتب

* تنقید کا نیا پس منظر
* نئی نظم کے تقاضے
* غالب کی تہذیبی شخصیت
* نظریہ پاکستان کا ادبی و فکری مطالعہ
* اقبال اور ہمارا عہد
* لاہورکی گواہی
* قائد اعظم اور آزادی کی تحریک
* ہمارا ادبی و فکری سفر
* ادب کے مخفی اشارے
* امیر خسرو کا صوفیانہ مسلک
* مغرب کے تنقیدی نظریے
* انگریزی زبان و ادب کی تدریس میں قومی زبان کا کردار
* قومیت کی تشکیل اور اُردو زبان
* زندہ رہنما قائد اعظم

اعزازات
-------

جیلانی کامران کی خدمات کے صلے میں حکومت پاکستان نے 1986ء میں تمغا امتیاز اور 2002ء میں صدارتی اعزاز برائے حسن کارکردگی کا اعزاز عطا کیا۔

وفات
----

جیلانی کامران 22 فروری، 2003ء کو لاہور، پاکستان میں 77 سال کی عمر میں وفات پاگئے۔ وہ اقبال ٹاؤن لاہور میں نشتر بلاک کے قبرستان میں سپردِ خاک ہوئے۔

حوالہ جات
---------

1. 1 2  جیلانی کامران، سوانح و تصانیف ویب، پاکستان
2. 1 2  پروفیسر جیلانی کامران انتقال کر گئے، روزنامہ ڈان کراچی، 23 فروری 2003ء
3. 1 2 3  عقیل عباس جعفری: پاکستان کرونیکل، ورثہ / فضلی سنز، کراچی، 2010ء، ص 907
4. 1 2 3  "پروفیسر جیلانی کامران، جی سی یونیورسٹی لائبریری، لاہور"۔ 17 جولا‎ئی 2017 میں اصل سے آرکائیو شدہ۔ اخذ شدہ بتاریخ 15 مارچ 2016  الوسيط `|url-status=` تم تجاهله (معاونت)
**زبیدہ**  (انگریزی: Zubeidaa)
شیام بینیگل کی ہدایت کاری اور خالد محمد کی تحریر کردہ 2001ء کی بھارتی فلم ہے۔
اس میں کرشمہ کپور، ریکھا، منوج باجپائی، سریکھا سیکری، رجیت کپور، لیلے دوبے، امریش پوری، فریدہ جلال اور شکتی کپور نے کام کیا ہے۔ اے آر رحمان نے فلم کے لیے بیک گراؤنڈ میوزک اور ساؤنڈ ٹریک بنایا ہے۔

کہانی
-----

زبیدہ، ریاض (راجیت کپور) کی اپنی ماں کو سمجھنے کی تلاش کی کہانی ہے، جو اسے نہیں جانتی تھی، کیونکہ اس کی پرورش اس کی ماں کی غیر موجودگی میں ان کی نانی نے کی تھی۔ ان کی والدہ کا نام زبیدہ (کرشمہ کپور) تھا اور وہ سلیمان سیٹھ (امریش پوری) نامی فلم ساز کی اکلوتی بیٹی تھیں۔ زبیدہ فلموں میں چھپ چھپ کر کام کرتی ہیں، لیکن جب اس کے والد کو پتہ چلا تو وہ اسے آگے بڑھنے سے منع کرتے ہیں اور جلدی سے اس کی شادی اپنے دوست کے بیٹے ڈاکٹر محبوب عالم سے کر دیتے ہیں جو گھر جوائی بن جاتا ہے۔ جب وہ ریاض کو جنم دیتی ہے تو چیزیں اس کے لیے خوش کن معلوم ہوتی ہیں۔ تاہم، سلیمان اور محبوب کے والد کے درمیان میں اختلاف پیدا ہوتا ہے اور محبوب نے زبیدہ کو جنم دینے کے چند دنوں بعد طلاق دے دی۔

دل شکستہ زبیدہ پھر فتح پور کے مہاراجا وجےندر سنگھ (منوج باجپائی) سے ملتی ہیں۔ وجےندر پہلے ہی مہارانی مندرا دیوی (ریکھا) سے شادی کر چکے ہیں اور دو بچوں کے باپ ہیں۔
اس کے باوجود، وہ زبیدہ سے محبت کرتا ہے اور وہ شادی کر لیتے ہیں، لیکن ان کے تعلقات میں مسلسل کشیدگی ہے۔ ریاض کو زبیدہ کے جریدے کے ذریعے معلوم ہوتا ہے کہ اگرچہ وہ وجیندرا سے بہت پیار کرتی تھی، لیکن وہ محل کے گھٹن زدہ رسم و رواج کی پیروی کرنے سے قاصر تھی۔ وہ اپنے بہنوئی ادے سنگھ کے اس کی طرف جنسی پیش قدمی اور اس کے ساتھ غیر ازدواجی تعلقات رکھنے کے مطالبات کی وجہ سے بھی بے چین تھی۔

ریاض فتح پور کا سفر کرتا ہے اور بہت سے لوگوں سے اپنی ماں کے بارے میں پوچھتا ہے۔ تاہم، مندرا کے علاوہ، جسے زبیدہ "مینڈی دیدی" کہتی ہیں یا تو اس سے انکار کرتی ہیں کہ ان کی ماں کبھی موجود تھی یا یوں کہہ لیں کہ وہ ایک خوفناک عورت تھی جس نے ان کے بادشاہ کو بہکا دیا اور ہوائی جہاز کے حادثے میں اس کی موت کا سبب بنی۔

جریدہ پڑھنے پر ریاض کو پتا چلا کہ وجےندر سیاست دان بن چکے ہیں اور ایک اہم میٹنگ کے لیے دہلی جانے والے تھے۔ زبیدہ کو مایوسی ہوئی کہ جب بھی ان کے شوہر کو مدد کی ضرورت پڑتی ہے تو وہ مدد کے لیے مندرا کی طرف دیکھتے ہیں اور آخری لمحات میں، اس نے اصرار کیا کہ ملاقات میں صرف وہ ہی اس کے ساتھ آئیں گی۔ طیارہ گر کر تباہ ہو گیا، زبیدہ اور وجےندرا کی موت ہو گئی۔ یہ اشارہ کیا گیا ہے کہ ادے سنگھ نے ممکنہ طور پر وجےندرا اور مندرا کو مارنے کے لیے طیارے کو سبوتاژ کیا تھا تاکہ وہ زبیدہ اور بادشاہی دونوں حاصل کر سکے۔

آخر میں، ریاض کو اپنی ماں کی واحد فلم کی گمشدہ ٹیپ، مندرا سے ملتی ہے۔ فلم کا اختتام اس کے ساتھ ہوتا ہے کہ آخرکار وہ اپنی دادی کے ساتھ خوشی کے آنسو بہاتے ہوئے فلم دیکھنے کو ملے، زبیدہ کو خوشی سے رقص کرتے ہوئے اس روح پرور روح کی طرح دیکھا جو وہ واقعی تھی۔

مزید دیکھیے
-----------

* ہندوستانی سنیما

حوالہ جات
---------

1. 1 2 3   — اخذ شدہ بتاریخ: 14 اپریل 2016
2. ↑  "Film Review: Zubeidaa"۔ The Hindu۔ فروری 2001  تحقق من التاريخ في: `|date=` (معاونت)
جزیرہ نما موریہ
**موریہ** (انگریزی: Morea)، جسے اب **پیلوپونیسوس** (انگریزی: Peloponnese / Peloponnesus) (یونانی: Πελοπόννησος) کہا جاتا ہے، یونان کا ایک جزیرہ نما ہے۔ مسلمان مصنفین اسے **لاموریہ**، **الموریا** یا **مورہ** بھی لکھتے ہیں۔

تاریخ
-----

807ء میں سلافی آبادکاروں نے افریقہ سے آنے والے عربوں کی مدد سے موریہ کے شہر پتراس کی ناکہ بندی کی مگر اہل شہر نے انھیں پسپا کر دیا۔ نویں صدی میں سلافی آباد کار مسیحیت اختیار کرنے لگے۔ چوتھی صلیبی جنگ کے بعد اہل وینس نے موریہ کو زیر نگیں کر لیا۔ 1264ء میں موریہ کے حکمران کی درخواست پر دو ترک سرداروں نے بزنطینی فوج کو پے در پے شکست دے کر فرنگیوں کا اقتدار بحال کیا چنانچہ جنگ کے بعد ترکوں کی خاصی تعداد موریہ میں آباد ہو گئی۔

1392ء میں جزیرہ نما کے متعدد قلعوں پر ترکوں کے قبضے کے بعد موریہ کے گورنر نیریو اول نے سلطان بایزید اول کا خراج گزار بننا قبول کیا۔ 1426ء میں ترک سپہ سالار ترخان نے کورنتھ شہر کے قریب موریہ کے اہم ترین قلعہ جزما حصار پر یلغار کی تو بزنطینی حکمران مینوئل ثانی نے ایک لاکھ سکے خراج دینے کا وعدہ کیا اور جزمہ حصار سے دستبردار ہو گیا۔ سلطان مراد ثانی کے عہد میں ریاست موریہ سلطنت عثمانیہ کی باجگزار بن گئی۔

1460ء میں سلطان محمد فاتح نے اسے اپنی سلطنت میں ضم کر لیا۔ 1502ء میں وینس والوں نے موریہ میں اپنی نو آبادیاں ترکوں کے حوالے کر دیں۔ صلح نامہ کارلوفچہ (1699ء) کے تحت ترکوں نے موریہ اہل وینس کی تحویل میں دے دیا مگر جب یونانیوں نے ترکوں کے زیر اقتدار رہنے کی خواہش کی تو سلطنت عثمانیہ نے 1715ء میں اسے دوبارہ فتح کر لیا۔ اس کے بعد بہت سے عیسائیوں نے دوبارہ اسلام قبول کیا۔

1768ء میں سلطنت روس کے اکسانے پر موریہ کے یونانیوں نے ناکام بغاوت کی۔ 1821ء میں جب ترک گورنر خورشید پاشا باغیوں کا محاصرہ کیے ہوئے تھا اس دوران موریہ کے عیسائیوں نے ایک مرتبہ پھر بغاوت کر دی۔ 1827ء میں روس اور برطانیہ نے موریہ اور یونان کے دوسرے حصے ملا کر ایک آزاد ریاست کے قیام کی سازش کی۔ باب عالی نے ان کی مداخلت تسلیم نہ کی تو ان کے متحدہ بیڑے نے حملہ کر دیا اور جنگ نوارینو میں سلطنت عثمانیہ کو شکست دی۔ نتیجتا طویل مذاکرات کے بعد فروری 1833ء میں بویریا (جرمنی) کے شہزادہ اوٹو کو یونان کا پہلا بادشاہ بنا دیا گیا اور اس وقت سے موریہ یونان کا حصہ قرار پایا۔

حوالہ جات
---------

1. 1 2  اطلس فتوحات اسلامیہ، دارالسلام پبلی کیشنز، صفحہ 347
2. ↑  اردو دائرۂ معارف اسلامیہ:775/21
یونیسکو عالمی ثقافتی ورثہ - دریائے درینا پر **محمد پاشا سوکولویچ پل** ویشیگراد، بوسنیا و ہرزیگووینا
**صوقلو محمد پاشا** (Sokollu Mehmed Pasha)
(عثمانی ترکی زبان: *سوکلو محمد پاشا*; (سربی کروشیائی لاطینی: *Mehmed-paša Sokolović*)‏;  سیریلک: Мехмед-паша Соколовић) عثمانیوں کے عہد کا ایک بالغ نظر اور مدبرانہ ذہن رکھنے والا وزیر تھا- جو اپنے حکمرانوں کے دلوں میں اپنے لیے بہت اعتماد رکھتا تھا۔ سلیمان اعظم کے بعد جب سلیم ثانی تخت نشین ہوا تو اپنی نااہلی اور عیش و عشرت کے باعث عنان اقتدار سنبھال کر معاملات چلانا اس کے بس کی بات نہ تھی۔ چنانچہ اس کے عہد میں نظام حکومت کی حقیقی باگ ڈور سلیمان اعظم کے تربیت یافتہ صوق وللی کے ہاتھ میں تھی۔

صوق وللی نے عثمانی سلطنت و حکومت کو مستحکم کرنے اور سلطنت سے باہر کے دشمنوں سے نمٹنے کے لیے بہت اہم تجویز پیش کیں اور ان پر حتی الوسع سعی کرکے عمل کی کوشش کی۔ اس نے دولت عثمانیہ کی سرحدوں کو پھیلانے میں بہت نمایاں کردار اور خدمتیں انجام دیں۔

حوالہ جات
---------

1. ↑  جی این ڈی آئی ڈی:  — اخذ شدہ بتاریخ: 12 اگست 2015 — اجازت نامہ: CC0

* کتاب:مکمل اسلامی انسائیکلوپیڈیا،مصنف:مرحوم سید قاسم محمود،ص-999
حرمتِ رسول کا مفہوم اپنے اندر وسیع معانی و مطالب رکھتا ہے۔

حرمتِ رسول کی تعریف
-------------------

عربی قاموس "تاج العروس من جواهر القاموس" کے مطابق لفظ الحُرمہ، الحُرُمہ اور الحَرَمہ کامطلب "ایسی عزت جو اللہ کسی کو عطا کرے اُس کا انکار گناہ کے زمرے میں آتا ہے اور اُس کو مانا لازم ہے انکارکرنا ارتکابِ حرام ہے" جمہور کا مذہب ہے کہ کسی عمل کو حرام قرار دینے کے لیے اُس کا نصِ قطعی اور ظنی الدلالہ سے ثابت ہونا ضروری ہے۔ جب کہ امامِ اعظم کا مذہب یہ ہے کہ اس کے لیے نصِ قطعی کے ساتھ ساتھ قطعی الدلالہ ہونا بھی ضروری ہے۔ جمہور واجب کو فرض قرار دیتے ہیں جبکہ امام اعظم کے نزدیک دلیل قطعی کا ہونا بھی ضروری ہے۔ تب فرض قرار پاتا ہے۔ اور اُس کا انکار حرام ہے۔ حرمت رسول مسلمانوں کا عقیدہ ہے۔ ان کے نزدیک اجتہاد مسائل کا ہوتا ہے جیسا کہ یہ عمل فرض ہے واجب ہے یا حلال ہے، مکروہِ تحریمی ہے یا تنزیہی وغیرہ۔ عقائد میں اجتہاد نہیں ہوتا۔ رسول اللہ صلی اللہ علیہ وسلم کی شانیں نصِ قطعی یعنی قرآن(سورۃ فتح کی آیت 8 اور 9
﴿7﴾ إِنَّا أَرْسَلْنَاكَ شَاهدًا وَمُبَشِّرًا وَنَذِيرًا ﴿8﴾ لِتُؤْمِنُوا بِاللَّه وَرَسُولِه وَتُعَزِّرُوه وَتُوَقِّرُوه وَتُسَبِّحُوه بُكْرَة وَأَصِيلًا ((8) بیشک ہم نے تمھیں بھیجا حاضر و ناظر اور خوشی اور ڈر سناتا # تاکہ اے لوگو تم اللہ اور اس کے رسول پر ایمان لاؤ اور رسول کی تعظیم و توقیر کرو اور صبح و شام اللہ کی پاکی بولو
) ) سے بغیر کسی دلیل کے ثابت ہے۔ اور اسے فرض نہ ماننا اور فرض کا انکار کرنا کفر ہے۔

* حرمت رسول اور اس کے تقاضے
* حرمت رسول کا تحفظ ہر مسلمان کا فرض ہے: مفتی ارشدالقادری
**طاہر شاہ** کراچی سے تعلق رکھنے والے ایک پاکستانی تاجر اور گلوکار ہیں جو اپنے منفرد طرز گائیکی کے حوالے سے شہرت رکھتے ہیں۔ انکا پہلا گانا آئی ٹو آئی تھا جو ایک مقامی ٹی وی پر کئی عرصہ چلتا رہا پھر اسے اس وقت شہرت ملی جب سوشل میڈیاء پر کئی لاکھ لوگوں نے اسے دیکھا اپریل 2016 میں ان کا دوسرا گانا ایجل ریلیز ہوا جس نے پاکستان، بھارت اور برطانیہ میں شہرت پائی اور یوٹیوب پر کچھ ہی دنوں نے اس کے ناظرین کی تعداد لاکھوں میں پہنچ گئی۔ امریکی اخبار واشنگٹن پوسٹ نے بھی اس حوالے سے خبر شائع کی۔

### موسیقی کا دور

شاہ 2013 میں مشہور ہو گئے جب انھوں نے اپنا پہلا گانا "آئی ٹو آئی" جاری کیا۔ ایک انٹرویو میں، انھوں نے بیان دیا کہ اس سارے عمل کو پورا کرنے اور گانے کے بول لکھنے میں انھیں ڈیڑھ سال کا عرصہ لگا۔ انڈین ایکسپریس کے مطابق، اس گانے نے "شاندار کامیابی" حاصل کی اور دی اتھلینٹک کے مطابق، اس گانے نے انھیں "راتوں رات پاپ سنسنی "بنا دیا۔ گانا سوشل میڈیا پر کافی مشہور ہو گیا اور بہت سے فنکاروں نے اس گلوگار کو اپنے کوور پیش کیے۔ 2016ی میں، ان کی گانا، "انسانیت کا فرشتہ" (مین کائنڈ اینجل) کے لیے ایک نئی ویڈیو جاری ہوئی، جسےبی بی سی "سوشل میڈیا انماد" قرار دیا۔ دسمبر 2016ء میں، یہ اعلان کیا گیا کہ شاہ نے موت کی دھمکیاں ملنے کے بعد پاکستان چھوڑ دیا ہے۔ اپریل 2020ء میں، انھوں نے ایک اینیمنٹڈ اردو ویڈیو "فرشتہ" کے نام سے جاری کی۔ اس وقت، طہیر شاہ اپنے کنبے کے ساتھ متحدہ ریاست امریکا میں رہائش پزیر ہیں۔

مزید دیکھیے
-----------

* ژے سوئی طاہر شاہ بی بی سی اردو

حوالہ جات
---------
**میناب** ( فارسی: ميناب‎

)  شہرستان میناب ، صوبہ ہرمزگان ، ایران کا دار الحکومت ہے۔ صوبہ ہرمزگان کا دوسرا سب سے بڑا شہر میناب ہے جو جنوبی ایران میں واقع ہے۔ یہ خلیج عمان کے ساحل پر واقع ہے۔ لیموں کے پھل، کھجور ، اناج ، ٹماٹر ، نارنگی اور آم سبھی سازگار قدرتی حالات کی بدولت علاقے میں بڑی مقدار میں پیدا ہوتے ہیں۔ اردشیر بابکاں کو میناب کے بانی کے طور پر جانا جاتا ہے۔ تاہم اس شہر کے مقامی لوگوں کے مطابق اسے ماضی بعید میں دو بہنوں نے بی بی مینو اور بی بی نازنین کے نام سے تعمیر کیا تھا۔ میناب قلعہ واحد ڈھانچہ ہے جو اب بھی میناب میں موجود ہے، جو ایک زمانے میں ترقی کرتا ہوا شہر ہے جسے تاریخی ریکارڈ کے مطابق، منگول حملے نے ختم کر دیا تھا۔ اس شہر کے باشندے، جو بندری بولی بولتے ہیں، عرب ، فارسی ، شمالی تارکین وطن ، بلوچ اور افریقی نسل کے ہیں۔ کڑھائی، چٹائی کی بنائی، کھجور کے پتوں کی بنائی، کڑھائی اور مٹی کے برتن میناب کے دستکاری کی مثالیں ہیں۔ استقلال ڈیم، جمعرات بازار، آشاگ مندر اور ہزارہ قلعہ اس شہر کے چند پرکشش مقامات ہیں۔

بیرونی روابط
------------

* مناب کیسل
* قلعہ مناب
* قشم وادی، مناب
* مناب کے قریب ملک
* منابی زبان میں ویڈیو

حوالہ جات
---------

1. ↑    ویکی ڈیٹا پر  (P1566) کی خاصیت میں تبدیلی کریں"صفحہ میناب في GeoNames ID"۔ GeoNames ID۔ اخذ شدہ بتاریخ 14 فروری 2024ء
  line feed character في `|accessdate=` على وضع 15 (معاونت); تحقق من التاريخ في: `|access-date=` (معاونت)
2. ↑  میناب can be found at GEOnet Names Server, at this link, by opening the Advanced Search box, entering "-3075046" in the "Unique Feature Id" form, and clicking on "Search Database".
سانچہ:Minab County
**کنز الدقائق** فقہ حنفی کا مقبول ترین اور فقہ اسلامی کے ذخیرے کا سب سے منفرد متن ہے

مصنف
----

ابوالبرکات حافظ الدین عبداللہ بن احمد النسفی، دینی مدارس کی مقبول ترین کتاب اور درس نظامی کے نصاب کی حصہ کتاب ہے۔

منفرد متن
---------

فقہ اسلامی کے ذخیرے کا سب سے منفرد متن "کنز الدقائق"کہلاتا ہے۔ فقہ حنفی کی اہم اور معتبر کتا ب ہے بہت زیادہ اختصار سے لکھی گئی مصنف نے اختلاف مذاہب کو بیان کرنے کے لیے مختلف حروف کو رمز بنایااہل علم نے اس کتاب سے بہت استفادہ کیا ساتویں صدی ہجری کے اواخر میں تصنیف فرمایا تھا۔

شروحات
------

اس کی بہت سی شروحات لکھی گئیں ابن نجیم کی البحر الرائق اورزیلعی کی تبیین الحقائق اس کی بہت اعلیٰ درجے کی شرح ہیں۔

مصنف
----

کنز الدقائق کے مصنف کا پورا نام مفسر قرآن علامہ امام ابو البرکات حافظ الدین عبد اللہ بن احمدنسفی، متوفی 710ھ ہے علامہ نسفی نے ایک تفسیر بھی "مدارک التنزیل "کے نام سے لکھی تھی، جو آج بھی علمی حلقوں میں لائق مطالعہ وقابل استفادہ سمجھی جاتی ہے۔

اختصار کی مثال
--------------

ایک تفصیلی مسئلہ کو نہایت مختصر الفاظ میں بیان کرنا آپ کا خاص وصف تھا۔
کنزالدقائق کے نام سے علامہ نسفی نے۔ جو متن تیار کیا ہے وہ تمام متون سے زیادہ مختصراور جامع کہ اپنی مثال آپ ہے۔ بعض مقامات پر تو یہ اختصار ایک پہیلی کی صورت اختیار کرجاتاہے جو اپنے اندر نہ صرف علم کا ذخیرہ رکھتا ہے۔ وہ ایک طویل بحث کو سمیٹ کر مختصر ترین عبارت میں بیان کرتے ہیں۔ ذیل میں ہم ایک مثال ذکر کرتے ہیں جس سے آپ علامہ نسفی کی زبردست قوت فکر، شاندار اندازتحریر اوربہترین طرز تفہیم کا بخوبی اندازہ لگا سکیں گے۔
ایک جگہ زیر بحث مسئلہ یہ ہے کہ ایک شخص جس پر غسل واجب تھا وہ کنویں میں گرگیا۔ دوچار غوطے کھانے کے بعد اس کوباہر نکالا گیا۔ اس کا پورا جسم بھیگ چکاتھا۔۔ اب سوال یہ ہے کہ کنویں کا اور اس آدمی کا کیا حکم ہے؟امام ابوحنیفہ فرماتے ہیں کہ وہ شخص بدستور حالت جنابت میں ہے محض کنویں میں گر کر بھیگ جانے سے اس کا غسل نہیں ہوا۔ اور اس کے گرجانے کی وجہ سے پانی بھی ناپاک ہو گیا۔ امام ابویوسف فرماتے ہیں کہ اس آدمی کا غسل تو نہیں ہوا لیکن پانی پاک ہی سمجھا جائے گا۔ اور امام محمد فرماتے ہیں کہ اس شخص کا غسل ہو گیا اور پانی بھی بدستور پاک رہے گا۔ اگر آپ اس مسئلہ کو لکھیں گے تو دوچار صفحات بھر ہی جائیں گے۔ مگر امام نسفی نے اس ساری بحث کو ایک جملہ میں یوں لکھا ہے کہ"ومسئلۃ البئر جحط"(کہ کنویں کا مسئلہ ج، ح، ط ہے)
چونکہ فقہائے احناف میں پہلا درجہ امام اعظم ابوحنیفہ کا ہے اس لیے سب سے پہلے ان کی رائے بیان کی ہے اور "ج"سے مراد نجس ہے، یعنی دونوں نجس ہیں کہ پانی بھی نجس ہو گیا اور وہ آدمی بھی بدستور نجس ہی رہا، امام صاحب کے بعد دوسرا درجہ امام ابویوسف کا اس لیے آگے ان کا مسلک بیان کیا ہے اور "ح"سے مراد ہے "علیٰ حالہ" یعنی دونوں اپنی اپنی حالت پر ہیں کہ کنواں جیسے پہلے تھا ویسے ہی پاک رہے گا اور وہ آدمی جیسے پہلے ناپاک تھا اب بھی ناپاک سمجھا جائے گا۔ تیسرا موقف امام محمد کا بیان کیا ہے جن کا درجہ ان دونوں حضرات کے بعد آتاہے۔ اور "ط"سے مراد "طاہر" ہے، یعنی کنواں بھی پاک ہے اور وہ آدمی بھی پاک ہوجائے گا۔

حوالہ جات
---------

1. ↑  قاموس الفقہ، جلد اول صفحہ 382،خالدسیف اللہ رحمانی، زمزم پبلشر کراچی
2. ↑  هدیۃ العارفين اسماء المؤلفين وآثار المصنفين مؤلف: إسماعيل بن محمد أمين بن مير سليم البابانی البغدادی، ناشر: طبع بعنایۃ وكالۃ المعارف الجليلہ فی مطبعتها البہیہ استانبول 1951
**دکن چارجرز حیدرآباد** (مختصر طور پر ڈی سی) انڈین پریمیئر لیگ میں حیدرآباد شہر میں مقیم ایک فرنچائز کرکٹ ٹیم تھی۔  یہ ٹیم 2008ء میں آئی پی ایل کے 8 بانی اراکین میں سے ایک تھی اور اس کی ملکیت ڈیکن کرونیکل ہولڈنگز لمیٹڈ تھی۔ آئی پی ایل کے پہلے سیزن میں آخری نمبر پر رہنے کے بعد، انھوں نے آسٹریلیا کے سابق وکٹ کیپر اور بلے باز ایڈم گلکرسٹ کی کپتانی میں 2009ء میں جنوبی افریقہ میں منعقدہ دوسرا سیزن جیتا تھا۔ گلکرسٹ آئی پی ایل کے پہلے تین سیزن کے لیے ٹیم کے کپتان تھے اور روہت شرما ان کے نائب تھے۔ چوتھے سیزن سے کمار سنگاکارا نے ٹیم کی قیادت کی اور کیمرون وائٹ ان کے نائب کے طور پر کھیلے۔ ٹیم کی کوچنگ ڈیرن لیمن سابق آسٹریلوی کرکٹ کھلاڑی تھے۔ 

 2011ء میں دکن چارجرز کے گھر کا ہجوم

### تاریخ

حیدرآباد فرنچائز کو دکن کرانیکل ہولڈنگز لمیٹڈ نے خریدا تھا۔ میڈیا گروپ نے 24 جنوری 2008ء کو  ملین امریکی ڈالر میں فرنچائز حاصل کیا۔ چارجرز کا لوگو چارج کرنے والا بیل ہے۔  2009ء کے سیزن سے ٹیم نے جرسی کا رنگ تبدیل کیا (بیج اور سیاہ سے چمکتی ہوئی چاندی اور نیلے رنگ میں) اور لوگو (سونے اور سرخ سے سفید اور نیلے)۔ ٹیم کے لیے کوئی آئیکن پلیئر نہیں تھا کیونکہ سابق کپتان وی وی ایس لکشمن نے فنڈز مفت دینے اور فرنچائز کو نوجوان کھلاڑیوں کو خریدنے اور ان کی حوصلہ افزائی کرنے کے لیے آئیکن پلیئر بننے کی پیشکش کو مسترد کر دیا تھا۔

حوالہ جات
---------

1. ↑  "Cricket News: Live Cricket Scores, Cricket Live News, Schedule - Cricketnext"۔ News18۔ 23 مارچ 2008 میں اصل سے آرکائیو شدہ۔ اخذ شدہ بتاریخ 19 مارچ 2008
2. ↑  "Kumar Sangakkara to lead Deccan Chargers in IPL 4"۔ 5 April 2011۔ 15 اکتوبر 2019 میں اصل سے آرکائیو شدہ۔ اخذ شدہ بتاریخ 15 اکتوبر 2019
3. ↑  "Group M to pick up 20% in Hyderabad IPL team"۔ 27 February 2008۔ 02 نومبر 2008 میں اصل سے آرکائیو شدہ۔ اخذ شدہ بتاریخ 28 مارچ 2008
4. ↑  "DC unleashes war cry | Deccan Chargers"۔ 24 مارچ 2008 میں اصل سے آرکائیو شدہ۔ اخذ شدہ بتاریخ 12 اپریل 2008

| * د
* ب
* ت
Deccan Chargers |
| --- |
| Lists | 
* Players

 |
| Home ground | 
* Rajiv Gandhi International Cricket Stadium, Hyderabad

 |
| Captains | 
* V. V. S. Laxman (2008)
* Adam Gilchrist (2009–2010)
* Kumar Sangakkara (2011–2012)
* Cameron White (2011–2012)

 |
| Head Coaches | 
* Robin Singh (2008)
* Darren Lehmann (2009–2012)

 |
| Honours | 
* 2009 Indian Premier League

 |
| Seasons | 
* 2008
* 2009
* 2010
* 2011
* 2012

 |
| Squads | 
* 2008
* 2009
* 2010
* 2011
* 2012

 |
پنڈت دیا شنکر نسیمؔ 1811ء میں لکھنؤ میں پیدا ہوئے تھے۔ ان کا تعلق پنڈتوں کے معزز اور تعلیم یافتہ خاندان سے تھا اس لیے ان کو بھی ادبیات سے بے حد دلچسپی تھی۔ ضروری تعلیم حاصل کرنے کے بعد وہ شاہی فوج میں کلرک ہو گئے تھے اور غالباً شعبۂ مالیات کا حساب کتاب رکھتے تھے۔ یہ غازی الدین حیدر اور نصیرالدین حیدر نوابین اودھ کا دور تھا۔ یہ وہ زمانہ تھا جب لکھنؤ اپنی آسودہ حالی اور تعیشات میں مست تھا۔ نسیمؔ نے اپنے ادبی ذوق کی تسکین خواجہ حیدر علی آتشؔ کے آگے زانوئے ادب تہ کر کے حاصل کی۔ آتشؔ کا مرتبہ ان بزرگ اساتذہ میں نمایاں ہے جنھوں نے اردو زبان کی اصلاح، صفائی اور محاورہ بندی کا کام نہایت خوبی سے کیا اور اپنے اپنے اس کام میں شاگردوں کو شریک کرکے اصلاح زبان کے کام کےتسلسل کو جاری رکھا۔ ان کے کم و بیش تمام شاگردوں نے آگے چل کر ایک خاص طرز کلام میں نام حاصل کیا۔ پنڈت دیا شنکر نے بھی حسب رواج شروع میں غزلوں پر طبع آزمائی کی تھی-

سوانح
-----

دیا شنکر کی پیدائش 1811ء میں ہوئی۔

وفات
----

دیا شنکر نے 34 سال کی عمر میں 1845ء میں انتقال کیا۔

مزید دیکھیے
-----------

* حیدرعلی آتش
* اردو زبان

تصانیف
------

ان کی مشہور تصانیف :

* گلزار نسیم
* گل بکاولی




1. 1 2
**ست سورمیون** (سات سورمانہ خواتین) سندھ کی 7 مشہور لوک خواتین ہیں۔ جن کا ذکر شاہ عبد الطیف بھٹائی کے رسالے (شاہ جو رسالو) میں بڑی تفصیل کے ساتھ ہے یہ سندھ میں عوامی سطح پر بہت مقبول ہیں۔

سات سورما لوک خواتین
--------------------

شاہ عبدالطیف بھٹائی کی سات لوک خواتین کے نام مندرجہ ذیل ہیں:

1. مومل (رانا)
2. ماروی (عمر)
3. سوہنی(مہینوال)
4. سسی (پنوں)
5. نوری
6. سورٹھ رائے ڈائچ
7. لیلا

شاہ عبدالطیف بھٹائی نے ان سات خواتین کے ذریعے اپنی شاعری میں سندھ دھرتی کی عورتوں کی بہادری، محبت، وفاداری، استقامت، کردار اور ثابت قدمی کو رقم کیا ہے۔

### مارئی

مارئی کا کردار دھرتی اور روایات کے ساتھ محبت اور جڑے رہنے کی عکاسی کرتا ہے۔ مارئی نے سخت گیر بادشاہ عمر یا امر کے سامنے سر نہیں جھکایا اور اپنے انکار سے تاریخ رقم کر دی۔

### مومل

مومل رانو داستان میں مومل راٹھور راجستان جیسل میر میں ایک شہزادی کا کردار ہے جو رانو کے پرجوش محبت اور عشق میں سب کچھ تیاگ دیتی ہے۔ جدائی، ہجر اور غلط فہمی کے جذبات کو مومل رانو کی کہانی میں مومل کی زبانی شاہ عبدالطیف بھٹائی نے ایسے پیش کیا کہ وہ ایک لازوال سندھی کردار بن گئی۔

### سسی

سسی پنوں کی کہانی میں سسی کا کردار ایک ایسی با ہمت اور مستقل مزاج لڑکی کا ہے جو اپنے محبوب کو ڈھونڈنے کے لیے

### نوری

نوری ایک مچھیرن ہے جو بادشاہ تماچن پر اپنی محبت کا جادو کر دیتی ہے، یہ کہانی سندھی لوک روایات میں محبت کی ترجمان بن چکی ہے۔

### سوہنی

سوہنی اپنے محبوب (مہر) سے ملنے کے لیے گھڑے کی مدد سے تیر کر دریائے سندھ کے دوسرے کنارے جاتی ہے اور ایک دن دریا کی تیز تغیانیوں میں بہہ کر محبت میں زندگی ہار جاتی ہے۔ سوہنی مہر سے ملتی جلتی لوک داستان سوہنی مہینوال کی بھی ہے جو ایک پنجابی لوک داستان ہے۔

### لیلا

ليلا چنيسر کی لوک کہانی 14ویں صدی میں ٹھٹھہ، سندھ میں سومرو خان کی حکمرانی کے دور سے تعلق رکھتی ہے۔ یہ کہانی سندھی اور فارسی میں مختلف روایتوں کے ساتھ درج ہے۔ لیلا ایک قیمی ہار کھونے کے جرم میں مصائب اور تکالیف کے دور سے گذر کر دوبارہ اپنا مقام اور حیثیت حاصل کر لیتی ہے۔

### سورٹھ

سورٹھ رائے دیاچ کی کہانی جوناگڑھ کے بادشاہ رائے دیاچ اور اس کی بیوی اور ملکہ سورٹھ کی محبت کی کہانی ہے جس میں سورٹھ اپنے شوہر کی محبت میں اپنی جان دے دیتی ہے۔یہ کہانی شاہ جو رسالے کے سر سورٹھ میں موجود ہے جو کتاب کے تیس سروں میں سے ایک ہے۔

### سعدیہ

سعدیہ سرمد کی محبت کی کہانی باقی سات لوک خواتین کی طرح مشہور نہیں ہے مگرقدیم نسخوں میں اس کا سراغ ملتا ہے۔ سعدیہ بلوچ قبیلے سے تعلق رکھتی تھی اور سرمد پنجابی راجپوت تھا، ثقافت اور رسومات کے فرق کی وجہ سے ان کی محبت پروان نہیں چڑھ سکی۔

ست سورمیون پر مصوری
-------------------

مصورہ لبنی جہانگیر شاہ عبدالطیف بھٹائی کی سات لوک رانیوں کو مصوری (واٹر کلر) کی شکل میں ڈھا چکی ہیں، عطیہ داؤد کی سرپرستی میں اوشن آرٹ گیلری میں ان تصویروں کی نمائش بھی ہو چکی ہے۔

حوالہ جات
---------

1. ↑  "Sindhi Folk Tales in English | Sindhi Sangat | Sindhi book | Sindhi Community"۔ www.sindhisangat.com (بزبان انگریزی)۔ اخذ شدہ بتاریخ 03 مئی 2018
2. ↑  "سات ملکاؤں کی کہانی"۔ اخذ شدہ بتاریخ 02 مارچ 2021
3. ↑  "Lubna Jehangir celebrates strong women on canvas with her strokes"۔ 2019-06-25۔ اخذ شدہ بتاریخ 02 مارچ 2021
The Jordan University Hospital and Medical Center
The Engineering building in University of Jordan
University Admissions Department
**اردن یونیورسٹی** یا **جامعہ اردن** (عربی: الجامعة الأردنية‎) جسے مختصراً **یو جے** کہا جاتا ہے، ریاستی سرپرستی میں مصروف عمل ایک یونیورسٹی ہے جو اردن کے دار الحکومت عمان میں واقع ہے۔ یونیورسٹی کی سنگ بنیاد سنہ 1962ء میں رکھی گئی۔ اِس وقت اردن میں اعلی تعلیم کے لیے اردن یونیورسٹی قدیم ترین اور عظیم ترین تعلیمی ادارہ ہے۔

اردن کے طلبہ میں اس یونیورسٹی میں حصول تعلیم کا زبردست رجحان پایا جاتا ہے چنانچہ اس کے داخلوں کا اوسط بہت زیادہ ہے۔ اسی بنا پر یہ یونیورسٹی اردن کی مقدم ترین اور عالم اسلام بلکہ مشرق وسطیٰ کی باوقار یونیورسٹیوں میں شامل ہے۔ یونیورسٹی کا کیمپس شہر عمان کے جبیہہ علاقے میں واقع ہے۔ فی الحال اس یونیورسٹی کا عملہ 1400 افراد پر مشتمل ہے اور 37 ہزار سے زائد طلبہ زیر تعلیم ہیں۔

تاریخ
-----

سنہ 1962ء میں ایک شاہی فرمان کے ذریعہ شمالی عمان میں اردن یونیورسٹی کا قیام عمل میں آیا۔ یونیورسٹی کے آس پاس کا علاقہ عمان کے شہری اضلاع میں شامل ہے اور یونیورسٹی ضلع کہلاتا ہے۔

یونیورسٹی کا ہسپتال
-------------------

سنہ 1973ء میں یونیورسٹی کا ہسپتال قائم ہوا۔ نیز یونیورسٹی شاہ حسین کینسر سینٹر سے بھی ملحق ہے جو امریکا سے باہر قائم ہونے والا پہلا کینسر سینٹر ہے۔

بین الاقوامی الحاقات اور معاہدے
-------------------------------

### دو طرفہ معاہدے

اردن یونیورسٹی کے سینکڑوں معاہدے ہوئے ہیں جن میں سے بیشتر معاہدے طلبہ کے تبادلہ پروگرام سے متعلق ہیں، تبادلہ کے ان معاہدوں میں 16 معاہدے صرف امریکی یونیورسٹیوں مثلاً وینڈربلٹ یونیورسٹی اور مرے اسٹیٹ یونیورسٹی سے ہیں۔

### الحاقات

* انٹرنیشنل ایسوسی ایشن آف یونیورسٹیز
* وفاق الجامعات برائے عالمی اسلام
* میڈی ٹیرینیئن یونیورسٹیز یونین
* ایسوسی ایشن آف عرب یونیورسٹیز

طلبہ
----

اردن یونیورسٹی کی طلبہ یونین یونیورسٹی کے طلبہ کی متحدہ تنظیم ہے۔ 80 اراکین پر مشتمل طلبہ کاؤنسل جسے پہلے اتحاد طلبہ کہا جاتا تھا، کا انتخاب ہر سال ہوتا ہے۔ یہ کاؤنسل یونیورسٹی کے طلبہ اور انتظامیہ کے مابین رابطہ کا کام کرتی ہے اور طلبہ سے متعلق اہم امور میں انتظامیہ کا تعاون بھی کرتی ہے۔ اسی طلبہ کاؤنسل کے زیر اہتمام طلبہ کا ماہانہ رسالہ "صوت الطلبہ" شائع ہوتا ہے۔

طلبہ یونین کے قیام کے وقت اس کے اصول و ضوابط بھی طے کیے گئے تھے جو وقت کے ساتھ ساتھ بدلتے رہے۔ ان ضوابط کا موجودہ نسخہ طلبہ کی اس کمیٹی کا تحریر کردہ ہے جس میں حمدون خطیب، ملک خلیلہ، خالد غبا، یاسمین ابو طالب، عصام خوری شامل تھے اور ان کے ساتھ انتظامی اراکین میں ڈاکٹر علی محافظہ، ڈاکٹر علی بدران، ڈاکٹر علی سوا شریک تھے۔ ضوابط کا یہ تازہ ترین نسخہ سنہ 2008ء میں نافذ ہوا۔

بیرونی روابط
------------

|  |  |
| --- | --- |
|  | ویکی ذخائر پر **اردن یونیورسٹی** سے متعلق سمعی و بصری مواد ملاحظہ کریں۔ |

* وزارت تعلیم، اردن
* وزارت اعلی تعلیم و سائنسی تحقیق، اردن
* American University of Madaba (AUM)
* University of Jordan Guys Forum
* University of Jordan Official website
* Faculty of Agriculture
* Faculty of Foreign Languages
* Faculty of Arts
* Center for Strategic Studies Jordanآرکائیو شدہ (Date missing) بذریعہ css-jordan.org (Error: unknown archive URL)
**کستوری** "**کاس** "**نائیڈو** (پیدائش 1975ء یا 1976ء) ایک جنوبی افریقی کرکٹ مبصر ہیں۔ وہ جنوبی افریقہ کی پہلی خاتون کرکٹ مبصرین میں سے ایک تھیں۔کستوری نائیڈو کا ہندوستان سے تعلق سو سال پرانا ہے۔ کرکٹ کے حلقوں میں 'کاس' کے نام سے مشہور، کستوری جنوبی افریقہ کی ایک نوجوان خاتون ہیں، کرکٹ سیریز میں بطور کمنٹیٹر اپنے کردار سے لطف اندوز ہو رہی ہیں۔

تعارف
-----

کاس نائیڈو ڈربن ، نٹال ، جنوبی افریقہ میں، بھارت کے آندھرا پردیش کے وشاکھاپٹنم سے تعلق رکھنے والے خاندان میں پیدا ہوئی، نائیڈو کو 14 سال کی عمر میں ، ڈونا سیمنڈز ، ایک ویسٹ انڈین کمنٹیٹر، کو جنوبی افریقہ میں کمنٹری کرتے ہوئے سننے کے بعد کرکٹ کمنٹری کرنے کی تحریک ملی۔    اس نے ڈربن یونیورسٹی آف ٹیکنالوجی میں تعلیم حاصل کی اور صحافت میں ڈگری حاصل کی۔  نائیڈو نے بطور صحافی اپنے کیریئر کا آغاز کیا، 1996ء میں *مرکری* اخبار کے رپورٹر کے طور پر اس نے اس شعبے کو اختیار کیا   2003ء میں جنوبی افریقہ کے قومی ٹیلی ویژن پر آئی سی سی عالمی کپ کی کوریج کے لیے میزبان کے طور پر اس نے ٹیلی ویژن کی طرف قدم بڑھایا ۔ اس کا بین الاقوامی کمنٹری ڈیبیو 2006ء میں ہانگ کانگ سکسز میں ہوا۔ 

2008ء سے 2012ء تک نائیڈو نے کرکٹ جنوبی افریقہ کے لیے کام کیا۔  2021ء میں وہ اسکائی کی دی ہنڈریڈ کی کوریج کا حصہ تھیں۔  2023ء میں انھیں 2023ء کرکٹ ورلڈ کپ کے کمنٹری پینل میں شامل کیا گیا۔   اپنے کیریئر کے دوران نائیڈو نے مردوں اور خواتین کی کرکٹ دونوں پر تبصرہ کیا ہے، بشمول آئی سی سی کے عالمی ٹورنامنٹس اور ٹی20 فرنچائز ٹورنامنٹس۔  وہ 2003ء سے ایس اے بی سی کھیل کے لیے چار ورلڈ کپ کی میزبانی کر چکی ہے اور بھارت-جنوبی افریقہ کے دورے کی کوریج میں شامل رہی ہے۔

حوالہ جات
---------

1. ↑
2. ↑  "SA's first woman commentator, Kass Naidoo, continues to inspire with gsport4girls"۔ ECR
3. ↑  "Meet South Africa's first female cricket commentator Kasturi Naidoo"۔ Mid-Day۔ January 11, 2018
4. 1 2  Elizabeth Ammon (November 25, 2023)۔ "Kass Naidoo: If social media had been around then I would have been torn to pieces" – The Times سے
5. 1 2 3 4  "PressReader"۔ Sunday Tribune
6. ↑  "About Kass"
7. 1 2 3  "My dream is to commentate in India: Kass Naidoo"۔ Deccan Chronicle
8. ↑  "South African broadcaster Kass Naidoo joins Cricket World Cup commentary panel"۔ October 4, 2023
9. ↑  "Kass Naidoo cricket commentator, 20 not out"۔ Independent Online
**خواجہ حافظ سدیدالدین تونسوی** سلسلہ چشتیہ نظامیہ کے چوتھے سجادہ نشین ہیں۔

نام و نسب
---------

آپ کا اسم گرامی سدیدالدین آپ کے والد کا اسم گرامی خواجہ محمد حامد تونسوی بن خواجہ حافظ موسی تونسوی بن خواجہ شاہ اللہ بخش تونسوی بن خواجہ گل محمد تونسوی بن خواجہ شاہ سلیمان تونسوی ہے

ولادت
-----

آپ کی ولادت 8 رمضان المبارک 1327ھ بمطابق 23ستمبر 1909ء بروز جمعتہ المبارک جلال آباد ضلع فیروز پور انڈیا میں ہوئی جو آپ کے نانا جان نواب نظام الدین خان صاحب والئی ریاست ممدوٹ کے ہاں ہوئی۔

تعلیم
-----

آپ نے تعلیم مختلف اساتذہ کرام سے حاصل کی قرآن مجید حافظ فتح دین سے پڑھا پھر حفظ قاری عبد الحکیم سے کیا اور علم قرأت بھی انہی سے سیکھا عربی فارسی اور درس نظامی کی کتابیں استاد محترم شیخ غلام رسول (مدرس آستانہ عالیہ سلیمانیہ ) سے پڑھیں

بیعت و خلافت
------------

آپ اپنے والد خواجہ میاں حامد تونسوی کے ہاتھ پہ بیعت ہوئے اور انہی سے خلافت حاصل کی اور روحانی نعمت سے فیض یاب ہوئے

شعر و شاعری
-----------

آپ شاعر بھی تھے شاعری میں آپ کا تخلص حافظ تھا آپ کا دیوان بھی تھا لیکن آپ نے شائع کرانے سے منع فرمایا

تحریک پاکستان
-------------

تحریک پاکستان میں بھرپور خدمات سر انجام دیں جب مسلہ کشمیر کا آغاز ہوا تو آپ نے جہاد میں شرکت کے لئے اپنے مریدوں کو ترغیب دی اور ہزاروں عقیدت مندان سلیمانی نے اس جہاد میں شریک ہوئے آپ خود بہ نفس نفیس جہاد میں شرکت کا ارادہ کیا لیکن حکومت وقت نے اجازت نہ دی۔ آپ رکن پنجاب اسمبلی بھی رہے

وفات
----

آپ کا وصال 13 شوال 1379ہجری بمطابق 11 اپریل 1960ء کوہوا آپ کا مزار روضہ حضور پیرپٹھان میں خواجہ شاہ اللہ بخش تونسوی کے پہلو میں واقع ہے آپ کی کوئی اولاد نہیں تھی اس لیے خاندان کے دستور کے مطابق آپ کے حقیقی بھائی خواجہ خان محمد تونسوی سجادگی و خلافت پہ رونق افروز ہوئے

حوالہ جات
---------

1. ↑  تذکرہ خواجگان تونسوی، جلد اول صفحہ 169،پروفیسر افتخار احمد چشتی چشتیہ اکادمی فیصل آباد پاکستان

| * د
* ب
* ت
سلسلہ چشتیہ سلیمانیہ |
| --- |
| 
* حضرت محمد صلی اللہ علیہ و آلہ و سلم
* علی ابن ابی طالب
* حسن بصری
* عبد الواحد بن زید
* فضیل ابن عیاض
* سلطان ابراہیم بن ادہم
* خواجہ سدید الدین
* خواجہ امین الدین
* خواجہ ممشاد
* ابو اسحاق شامی چشتی
* سیدابو احمد ابدال
* سید ابو محمد چشتی
* سید ناصر الدین چشتی
* سید قطب الدین مودودچشتی
* مخدوم حاجی شریف
* عثمان ہارونی
* معین الدین چشتی
* قطب الدین بختیار کاکی
* بابا فرید الدین گنج شکر
* نظام الدین اولیاء
* نصیر الدین چراغ دہلی
* خواجہ شیخ کمال الدین علامہ
* خواجہ شیخ سراج الدین چشتی
* خواجہ علم الدین چشتی
* خواجہ محمود راجن چشتی
* خواجہ شیخ جمال الدین جمن
* خواجہ شیخ حسن محمد چشتی
* خواجہ شیخ محمد چشتی
* خواجہ شیخ یحی مدنی
* خواجہ شیخ کلیم اللہ جہان آبادی
* نظام الدین اورنگ آبادی
* خواجہ فخر الدین
* خواجہ نور محمد مہاروی
* خواجہ شاہ محمد سلیمان تونسوی
* خواجہ شاہ اللہ بخش تونسوی
* خواجہ حافظ محمد موسیٰ تونسوی
* خواجہ محمدحامد تونسوی
* خواجہ حافظ سدید الدین تونسوی
* خواجہ خان محمد تونسوی
* خواجہ عطاء اللہ تونسوی

 |  |
**بھارت میں واٹس ایپ سے جڑا ہجومی تشدد** یا **بھارت میں واٹس ایپ سے جڑے ہجومی قتل کے واقعات** (انگریزی: Indian WhatsApp lynchings) اور اس سے نکلنے والے واقعات کافی عرصے سے جاری ہیں۔ ماہرین ان کو ملک میں رو نما ہونے والے کئی ہجومی تشدد کے واقعات سے جوڑ چکے ہیں جو بہ طور خاص 2014ء سے زیادہ شدت اختیار کر چکے تھے۔

2020ء کے دہلی فسادات
--------------------

مزید دیکھیں: شمال مشرقی دہلی کے فسادات

دہلی پولیس کی تحقیقات سے پتہ چلا ہے کہ تشدد کے پہلے دو دن ہی کچھ واٹس ایپ گروپس تشکیل دیے گئے تھے، جس نے نفرت، افواہ اور خوف و ہراس پھیلانے میں مدد کی اور لوگوں کو ایک ساتھ مل کر حملہ کرنے اور مخصوص محلوں کو نشانہ بنانے کے لیے تیار کیا۔ پولیس کی تحقیقات کا پتہ چلا ہے جب جعفرآباد میٹرو اسٹیشن پر سی اے اے مخالف مظاہرین کے اجتماع کی مخالفت کرنے کے لیے بی جے پی کے کپل مشرا کی ریلی کے بعد 23 فروری کو شمال مشرقی دہلی میں تناؤ بڑھ گیا تو دونوں برادریوں کے ارکان نے اشتعال انگیز تحریروں، آڈیو اور ویڈیو پیغامات کی تشہیر اور بھیڑ کو راغب کرنے کے لیے متعدد واٹس ایپ گروپ بنائے۔واٹس ایپ گروپوں کا زیادہ تر حصہ 23 اور 24 فروری کے درمیان تشکیل دیا گیا تھا۔ انڈین ایکسپریس کے مطابق شمال مشرقی دہلی سے تعلق نہیں رکھنے والی کئی پرانی ویڈیوز تشدد کو تیز کرنے کے لیے آگے بھیج دی گئیں۔ یہ بھی معلوم ہوا ہے کہ واٹس ایپ گروپس کو اصل وقت کی معلومات دینے کے لیے بھی استعمال کیا گیا کہ کہاں جمع ہونا ہے اور کون سی دکانوں اور گھروں کو نشانہ بنانا ہے۔

جے این یو پر حملہ،2020ء
-----------------------

مزید دیکھیں: جے این یو پر حملہ،2020ء

2020ء میں  جواہر لعل نہرو یونیورسٹی، نئی دہلی میں حملے کے دوران بھی واٹس ایپ گروپوں کا استعمال کیا گیا تھا۔ اس حملے میں کئی طلبہ زخمی ہوئے، جس میں طلبہ انجمن کی صدرنشین آئشی گھوش بھی شامل تھیں۔ آئشی بائیں محاذ سے تعلق رکھتی ہیں اور اے بی وی پی جیسے دائیں محاذ اور مرکز کی بی جے پی حکومت کے لوگوں کی سخت مخالف رہی ہیں۔

مزید دیکھیے
-----------

* بھارت میں ہجومی تشدد
* شمال مشرقی دہلی کے فسادات
* جے این یو پر حملہ،2020ء

حوالہ جات
---------

1. ↑  "پولیس تحقیقات میں ایسے واٹس ایپ گروپس کو تلاش کیا گیا ہے جو دہلی تشدد کے دوران نفرت پھیلانے کے لیے تیار کیے گئے تھے"۔ 10 دسمبر 2020 میں اصل سے آرکائیو شدہ۔ اخذ شدہ بتاریخ 02 اپریل 2020  الوسيط `|url-status=` تم تجاهله (معاونت)
2. ↑  جواہر لعل نہرو یونیورسٹی میں تشدد کا راز واٹس ایپ گروپ میں پوشیدہ تھا؟[*مردہ ربط*]